ועדת הפנים והגנת הסביבה, כנסת 20, פרוטוקול מספר 538, 2018-01-03 00:00

דוד אמסלם: בוקר טוב.

דוד אמסלם: אני פותח את ישיבת ועדת הפנים והגנת הסביבה.

דוד אמסלם: על סדר היום: אישור מינוי קבילות שוטרים וסוהרים.

<יואל הדר: אנחנו נמצאים כבר תקופה של מעל חמש שנים מאז פקיעת המינוי של הנציבה הקודמת.

<יואל הדר: כל פעם שרצינו למנות נציב קבילות אז התרחשו עלינו הבחירות ואז נאמר לנו שהשר לא יכול למנות בכירים בתקופה של בחירות, אז אנחנו נמצאים בתקופה של מעל חמש שנים עם ממלאת מקום של נציבת קבילות.

דוד אמסלם: אז למה לא הבאתם את זה מזמן?

דוד אמסלם: כבר אנחנו אחרי הבחירות, כבר לפני שלוש שנים.

<יואל הדר: ניסינו, ניסינו.

<יואל הדר: ניסינו.

דוד אמסלם: אליי?

<יואל הדר: לא, היינו צריכים גם לעשות ועדות איתור מחד.

<יואל הדר: אנחנו נכנסנו להליך, הליך בירוקרטי של ועדות איתור, עד שהצלחנו להגיע לשעה הטובה הזאת.

<יואל הדר: אז זו הזדמנות להודות לממלאת מקום הנציבה, הגב' פוסובסקי שהיא מעל חמש שנים, זה מעל קדנציה.

דוד אמסלם: חנה, באמת תודה רבה לך על כל המאמץ שעשית.

<יואל הדר: זו הזדמנות להודות לה על מעל חמש שנים, אפילו מעל קדנציה של ממלאת מקום, שהצליחה להחזיק יפה את הגוף הזה של נציבת קבילות, שזה נציב קבילות גם של שוטרים וגם של סוהרים.

<יואל הדר: בשעה טובה ומוצלחת אנחנו סיימנו את ההליך של ועדת האיתור הנוכחית והוועדה המליצה פה אחד, על גונדר משנה עוד מעט בדימוס, הגב' עליזה יעקובי.

דוד אמסלם: זו את?

דוד אמסלם: בהצלחה, מזל טוב.

<יואל הדר: שיש לה ניסיון עשיר.

<יואל הדר: תראו בקורות החיים שלה, בכל הנושא של השב"ס וגם במשטרה יש לה ניסיון, אז אני חושב שנבחר האדם המתאים ביותר בנסיבות הקיימות ואפילו אולי באופן אבסולוטי, שזה גם דבר מצוין.

<יואל הדר: אחרי שעברנו הליך ועדת איתור והשר אישר את ההמלצה של ועדת האיתור ואחרי שקיימנו התייעצות עם שרת המשפטים, בשעה טובה אנחנו צריכים אישור של הוועדה, בהתאם לסעיף 82(ב) לחוק המשטרה, וסעיף 112א לפקודת בתי הסוהר, כי היא גם נציבת השוטרים וגם נציבת הסוהרים.

<יואל הדר: לכן אנחנו מבקשים את אישור הוועדה.

<יואל הדר: כל מה שהוועדה תרצה לשאול, גם יש לנו מצגת שבזמנו נדרשנו לשעה וחצי, עכשיו הזמן התקצר.

<יואל הדר: אפשר להציג גם את הגוף שנקרא נציב קבילות שוטרים וסוהרים, מה שיושב ראש הוועדה - - -

דוד אמסלם: לא, אני אעשה את זה אחרי זה בפורום קצת יותר רחב.

<יואל הדר: מה שתחליט.

<יואל הדר: אם לא, אז אנחנו מבקשים פשוט את האישור של הוועדה.

דוד אמסלם: מיקי, אתה רוצה לומר משהו?

מיקי לוי: רק לשאול, אני לא זוכר מה אורך הקדנציה.

<יואל הדר: חמש שנים.

מיקי לוי: חמש שנים עם אפשרויות הארכה?

<קריאה: חמש שנים ושנתיים נוספות.

מיקי לוי: תראה, זה לא בסדר שחמש שנים, כל הכבוד לך ותודה רבה, אבל משהו לא עבד בעניין הזה.

<יואל הדר: ניסינו, היו ניסיונות, באמת היו ניסיונות וכל פעם - - -

מיקי לוי: שלוש שנים יש ממשלה חדשה, שלוש שנים.

מיקי לוי: ועדת איתור אפשר לעשות בשלושה-ארבעה חודשים אבל בסדר.

מיקי לוי: חבל.

דוד אמסלם: מירי, את רוצה להגיד משהו?

<מירי פרנקל-שור: לא.

דוד אמסלם: אני מצטרף לכל מה שאמר מיקי בגדול, בעניין הזה.

דוד אמסלם: אנחנו, אני פקיד, הוא - - -

מיקי לוי: גם אני פקיד.

דוד אמסלם: שלוש שנים זה הרבה זמן כדי לסגור הליכים מהסוג הזה, אבל עדיף מאוחר מאשר בכלל לא, אז אני מצטרף.

דוד אמסלם: קודם כל, גם לך חנה, תודה רבה על הכול, את רוצה לומר משהו?

<חנה פוסובסקי קפלן: חשבתי שאני אומר כמה מילים על הנציבות.

<חנה פוסובסקי קפלן: ראשית, יושב ראש הוועדה, חבר הכנסת, כל הנוכחים, אני רוצה לקדם בברכה את עליזה יעקובי ולאחל לה הצלחה בתפקיד, שיאושר עוד מעט, אני מקווה, כנציבת קבילות שוטרים וסוהרים.

<חנה פוסובסקי קפלן: אם תרצו לשמוע ממש בקצרה על הנציבות אז נציבות הקבילות הוקמה בשנת 1980, לאחר שמפכ"ל המשטרה, בעקבות ההחלטה של מפכ"ל המשטרה לאסור התארגנות של שוטרים בפקודת קבע, הנושא הובא לפתחו של בג"ץ, אשר קבע שאי אשר לשלול זכות יסוד כזו בפקודת קבע, אם רוצים לאסור את הזכות הזו צריך לאסור את זה בהוראת חוק מפורשת.

<חנה פוסובסקי קפלן: המשטרה, בהתאם להנחיית בית המשפט, חוקקה חוק, כלומר, הוסיפה סעיף לפקודת המשטרה שאוסר על התארגנות שוטרים.

דוד אמסלם: עד אז היה מותר להתארגן?

דוד אמסלם: היה ועד?

<חנה פוסובסקי קפלן: כן.

<חנה פוסובסקי קפלן: לא היה ועד.

<חנה פוסובסקי קפלן: הרקע לזה היה הניסיון של קצינים ממשטרת תל אביב להקים ועד.

<חנה פוסובסקי קפלן: עד אז לא היה ניסיון.

<חנה פוסובסקי קפלן: בעקבות הניסיון הזה הוציא המפכ"ל את הפקודה שאסרה התארגנות.

מיקי לוי: אי אפשר, חוק שירות הביטחון אוסר על הקמת ועד.

<חנה פסובסקי קפלן: אבל במשטרה לא - - -

מיקי לוי: היה ניסיון.

מיקי לוי: אם זה היה תלוי בי הייתי זורק אותם הביתה.

דוד אמסלם: את מי?

מיקי לוי: את אלה שניסו לעשות ועד.

דוד אמסלם: אתה אמרת שאתה הוועד שלהם.

מיקי לוי: אני הוועד שלהם בגאון, בשמחה, כמה שאפשר.

דוד אמסלם: אז איך תזרוק את עצמך?

דוד אמסלם: דרך אגב, אני חולק עליך בעניין הזה.

דוד אמסלם: בתפיסת העולם אני עושה הפרדה בין קטע מבצעי לבין קטע שהוא תנאים ות"ש.

דוד אמסלם: אני חושב שמישהו צריך לדאוג להם.

מיקי לוי: זה בסדר, אבל גם כך אתה צריך בצה"ל וגם כך בשב"כ - - -

דוד אמסלם: צה"ל זה לא דומה כל כך - - -

מיקי לוי: אבל זה חוק שירות הביטחון, אין מה לעשות, זה חוק אחד לכולם.

דוד אמסלם: אני כרגע לא באתי ברמה החוקית, באתי ברמה השכלית.

דוד אמסלם: אני חושב שגם שוטרים בוודאי יכולים להתארגן כדי לדאוג לתנאים שלהם, משום שהיום אין מי שידאג.

דוד אמסלם: זאת אומרת המפקדים שלהם אמורים לדאוג, אבל גם המפקדים שלהם הם חלק מהמערכת.

<חנה פוסובסקי קפלן: אז כאן נכנסת נציבות הקבילות.

<חנה פוסובסקי קפלן: על מנת לאזן את הפגיעה שבשלילת החירות להתאגדות הקימו את נציבות הקבילות, שזה גוף שממונה עליו השר לבטחון הפנים.

<חנה פוסובסקי קפלן: הוא גוף עצמאי ובלתי תלוי.

<חנה פוסובסקי קפלן: בדרך כלל בתוך המערכת, כשיש לך איזו בעיה, אתה פונה למפקד, זה מה שנקרא נתיבי הפיקוד, אלינו פונים במישרין.

דוד אמסלם: אתם בעצם מטפלים בשוטרים בסוהרים, זה גוף פנימי?

<חנה פוסובסקי קפלן: כן.

<חנה פוסובסקי קפלן: אנחנו גוף חיצוני שאליו פונים.

<חנה פוסובסקי קפלן: פונים אלינו במישרין בלי שאף אחד יידע על כך והחלטות של נציב הקבילות הן סופיות.

דוד אמסלם: אי אפשר לערער עליהן?

<חנה פוסובסקי קפלן: אי אפשר לערער עליהן.

דוד אמסלם: נניח שפיטרו שוטר ולדעתו זה לא מוצדק, הוא פונה אליכם ואז אתם יכולים לקבל החלטה שהוא חוזר והוא חוזר?

<חנה פוסובסקי קפלן: לא, שוב, ההחלטות שלנו הן בגדר המלצות.

דוד אמסלם: יפה.

<חנה פוסובסקי קפלן: כמו של מבקר המדינה, אבל ההמלצה שלנו בדרך כלל מתקבלת.

<חנה פוסובסקי קפלן: אם מחליטים, או במשטרה או בשב"ס, שלא לקבל המלצה שלנו, חייב המפכ"ל או נציב השב"ס לנמק בכתב מדוע הוא לא מקבל את ההמלצה שלנו.

<חנה פוסובסקי קפלן: אז על אף שזו המלצה זו המלצה מחייב.

דוד אמסלם: הבנתי.

דוד אמסלם: אני מבין, חנה, שלרוב הם מקבלים את ההמלצות שלכם.

<חנה פוסובסקי קפלן: בהחלט מקבלים את ההמלצות שלנו.

דוד אמסלם: תראי, האמת היא שאני אולי בהזדמנות אדבר - - - קיבלתי טלפון מאיזשהו שוטר שהדהים אותי, אני גם קבעתי איתו פגישה, זה התאחר לי, אני סתם זורק, אולי אתם מכירים את הפרטים, הוא אמר לי שהוא נפגע מאיזשהו פיגוע פח"עי שהיה, הוא ממש נפגע בגופו, אני לא אלאה אתכם, אבל התוצאה היא שהוא נפצע קשה, היה בשיקום.

דוד אמסלם: בסופו של דבר הוא מצא את עצמו שפיטרו אותו מהמשטרה והוא יושב בבית.

דוד אמסלם: יש לו ילדים קטנים.

דוד אמסלם: אני הייתי בשוק מהסיפור.

דוד אמסלם: אני ביקשתי לזמן אותו אליי ואני אקבע איתו, אבל בראש שלי זה לא כל כך הסתדר לי.

דוד אמסלם: בן אדם נפצע במילוי תפקידו, הציל חיי אדם, נפצע פיזית.

דוד אמסלם: אתם מכירים אותו?

<חנה פוסובסקי קפלן: זה מקרה שלא הובא אלינו.

דוד אמסלם: לא מכירים?

<חנה פוסובסקי קפלן: לא.

<חנה פוסובסקי קפלן: בכל אופן, אנחנו גוף עצמאי ובלתי תלוי.

<חנה פוסובסקי קפלן: פונים אלינו במישרין.

<חנה פוסובסקי קפלן: אנחנו לא ועד, אבל - - -

דוד אמסלם: פונים אליכם גם בנושאים של שכר?

<חנה פוסובסקי קפלן: כן.

<חנה פוסובסקי קפלן: עיקר הנושאים שמופנים אלינו מטבע הדברים, זה לא כמו קבילות חיילים שאותם מטרידות יותר חופשות, פגרות, התעללות של מפקד.

<חנה פוסובסקי קפלן: אצלנו השוטרים והסוהרים, בדרך כלל זה מקום עבודתם הקבוע ומה שמטריד אותם בעיקר זה שכר, תנאי שירות, שעות עבודה, שיבוץ, קידום.

<חנה פוסובסקי קפלן: אלה עיקר הנושאים שאיתם פונים אלינו.

<חנה פוסובסקי קפלן: פונים אלינו גם בענייני יחסי מפקד-פקוד, כיוון שזה גוף היררכי - - -

דוד אמסלם: קודם כל, אני מאוד שמח.

דוד אמסלם: אני לא ידעתי שאתם קיימים, באמת, זה גוף שהוא מאוד מאוד חשוב לדעתי לשוטרים, עד שיהיה להם מי שייצג אותם כוועד זה סוג של ועד שלהם.

<חנה פוסובסקי קפלן: אנחנו סוג של ועד, כן.

דוד אמסלם: אתם רואים את זה כך?

דוד אמסלם: אתם רואים את זה בזווית שאתם צריכים לסייע להם?

<חנה פוסובסקי קפלן: כן, התפקיד שלנו, אנחנו עורך הדין של השוטר או הסוהר שפונה אלינו ומשתדלים לסייע לו.

מיקי לוי: כמה פניות היו ב-17'?

מיקי לוי: אולי אין לכם סיכום עדיין, אבל ב-16', 17'?

<חנה פוסובסקי קפלן: יש אצלנו קבילות, זה למעלה מ-1,000.

<חנה פוסובסקי קפלן: הפניות אלינו - - -

מיקי לוי: כמה נמצאו מוצדקות?

מיקי לוי: אני בכוונה שואל.

<חנה פוסובסקי קפלן: שוב, זה לאורך שנים, בדרך כלל 40% מוצדקות - - -

מיקי לוי: זה המון.

<חנה פוסובסקי קפלן: 50% בלתי מוצדקות ויש חלק קטן שקובלים במהלך הבירור חוזרים בהם.

מיקי לוי: 40% מוצדקות?

<חנה פוסובסקי קפלן: כן.

<מירי פרנקל-שור: מה הדלתא שלכם בין קבילות לבין ועד?

<מירי פרנקל-שור: איפה חסר משהו מעבר לזכות השביתה?

<חנה פוסובסקי קפלן: זכות ההתאגדות טומנת בחובה גם - - -

<מירי פרנקל-שור: לא, מעבר ל - - -

דוד אמסלם: אני באמת מאמין, כמו שאמרתי קודם, אני חושב שהמשטרה אינה דומה לצבא.

<חנה פוסובסקי קפלן: יש קווי דמיון רבים.

דוד אמסלם: לא, אני אסביר למה אני מתכוון.

דוד אמסלם: הצבא בסך הכול, רובו המכריע נשען, קודם כל, על חיילי סדיר, כמו שאת אמרת, אופי הפעילות שם והקבילות הן שונות.

דוד אמסלם: זה יותר כפי שאת אמרת, אולי חופשות וכאלה.

דוד אמסלם: זה גם אירוע אחר וגם שם צריך לעשות אולי זום אחר.

דוד אמסלם: המשטרה, רובה ככולה, היא אנשים שזו פרנסתם.

דוד אמסלם: זאת אומרת, אלה אנשים בוגרים - - -

<קריאה: גם אנשי הקבע.

דוד אמסלם: כן, אבל אמרתי, הוא נשען על אנשי קבע, זו שכבה שנשענת בעיקר על אנשי הסדיר, אבל המשטרה, רובה ככולה, חוץ ממתנדבים כאלה או חיילים כאלה ואחרים, זה זניח יחסית להיקף הכללי, הם אנשים שזו פרנסתם ואני עושה הבחנה בין הקטע המבצעי, שאסור להם לשבות וכו', לבין הקטע של תנאי ת"ש והתנאים שמגיעים להם, או גם אם שוטר חושב שהמפקד שלו מקפח אותו בקידום, כמו כל עובד.

דוד אמסלם: לפעמים הוא אומר, 'שמע, הוא לא אוהב אותי', לפעמים הוא אומר, 'שמע, מגיעה לי דרגה ולא נתנו לי', לפעמים הוא אומר, 'שמע, אחזקת הרכב שלי נמוכה', כמו כל מקום.

דוד אמסלם: לא קשור עכשיו אם הוא שוטר או לא שוטר.

דוד אמסלם: אלה יחסים שיש אותם במערכות בין העובד לבין הבוסים שלו.

דוד אמסלם: לא חשוב, באיזשהו מקום אתה חייב לעשות את ההפרדה הזאת.

דוד אמסלם: בהחלט אני חושב שמישהו צריך לדאוג להם.

דוד אמסלם: אני דיברתי איתם על זה, אבל לא ידעתי, אני שמח מאוד שאתם נמצאים.

<חנה פוסובסקי קפלן: כן, אבל אנחנו שונים במובן זה שראשית, כיוון שתנאי העבודה והשכר הם חד צדדיים, לשוטר ולסוהר אין say בעניין הזה, לשם כך הוקמה בשעתו בהחלטת ממשלה, לצה"ל, שהתנאים שמתקבלים לצה"ל, אם כי שוב, יש וריאציות שונות ויש שם שוני, אז זה במידת מה מבטיח כן את תנאי השוטרים והסוהרים.

דוד אמסלם: אני רוצה להבין, חנה.

דוד אמסלם: מה שאת אומרת לי בעצם, מהתשובה האחרונה שלך, את אומרת לי, 'תראה, אנחנו מנסים לסייע להם בתוך מסגרת הארגון פנימה.

דוד אמסלם: מה שבארגון החוצה, אנחנו לא יכולים לבוא אל הממונה על השכר ולהגיד לו, תקשיב, זה לא כך וכך'.

<חנה פוסובסקי קפלן: בענייני מדיניות ומתן זכויות שאינן קיימות, אנחנו לא יכולים להעניק.

<חנה פוסובסקי קפלן: גם בית משפט, שפונה אליו שוטר או סוהר, הוא לא יכול זכות שאינה קיימת.

<חנה פוסובסקי קפלן: במסגרת הזכויות הקיימות הוא יכול להגיד, 'קופחתָּ בזכות זו וזו'.

<חנה פוסובסקי קפלן: אנחנו לא יכולים.

<חנה פוסובסקי קפלן: אבל גם במסגרת המצומצמת הזו, שלדעתי היא לא כל כך מצומצמת, אנחנו יכולים בהחלט לסייע.

<חנה פוסובסקי קפלן: כל ענייני קידום ושיבוץ, כפי שאמרת שדואג להם ועד, פונים אלינו.

<חנה פוסובסקי קפלן: נניח שמישהו חושב שהייתה אפליה נגדו, אנחנו בהחלט מתערבים בזה ויש גם תוצאות לפניות.

<חנה פוסובסקי קפלן: במסגרת הזכויות הכספיות, אם מישהו חושב שמגיע לו יותר כי לפי התנאים שקבועים בנהלים מגיע לו יותר, יש לנו הצלחות לא מעטות בנושא הזה.

<חנה פוסובסקי קפלן: לפעמים, אני חושבת, שיותר מוועד.

<חנה פוסובסקי קפלן: הארגונים משתפים איתנו פעולה, אין אנטגוניזם כלפינו, להיפך, אם יש המלצה שלנו הם יודעים שהכול נבדק במלוא הרצינות ובשיקול הדעת ובאופן אובייקטיבי ולכן נענים לפניות ולהמלצות שלנו.

<חנה פוסובסקי קפלן: שוב, כפי שאמרתי, הנושאים המרכזיים שלנו הם ענייני השכר, אבל גם, כיוון שאלה יחסים היררכיים, אז גם יחסי מפקד פקוד.

<חנה פוסובסקי קפלן: גם במשטרה וגם בשב"ס יש מפקדים שמתנהגים באופן לא ראוי כלפי פקודים שלהם ואז אנחנו מעירים להם ומביאים את זה לידיעת המערכת.

<חנה פוסובסקי קפלן: נכון שלמפקד מותר להעיר לפָּקוד כשנופל פגם בתפקודו, אבל צריך לעשות את זה באופן ראוי ובצורה מכבדת ולא להעליב את הפקודים.

<חנה פוסובסקי קפלן: שוב, בשנים האחרונות, כיוון שאתם באמת לא מכירים, יש עלייה במספר הפניות אלינו ו - - -

<מירי פרנקל-שור: למה, כיוון שהתפקיד נטמע בארגון?

<חנה פוסובסקי קפלן: השוטרים והסוהרים מכירים אותנו, אבל ביניהם יש כאלה שלא מספיק מכירים, אז מה שאנחנו עושים כדי להנגיש אותם לנציבות הקבילות, אנחנו עושים הרבה מאוד ביקורים בשטח, מבקרים בכל תחנות המשטרה, בכל בתי הכלא, נפגשים עם השוטרים והסוהרים ולפעמים במקום, תוך כדי שיחה איתנו, אנחנו פותרים להם בעיות, כי אנחנו נגישים לכל המערכות.

<חנה פוסובסקי קפלן: שוטר פשוט שבא לקצינת אמ"ש ואומר, 'אני רוצה את זה וזה', לא תמיד יש לה זמן, לא תמיד היא יודעת, כשהוא פונה אלינו הוא מקבל טיפול מיידי.

<מירי פרנקל-שור: כמה אנשים יש בנציבות?

<חנה פוסובסקי קפלן: יש לנו הרבה משימות, אבל אנחנו בסך הכול, נציב קבילות, במקרה שלי זה מ"מ, צריך להיות לו סגן, לא היה סגן כי אני הייתי מ"מ, פלוס ארבעה קציני בירור.

<חנה פוסובסקי קפלן: סך הכול אנחנו חמישה אנשים, שגם מבררים את הקבילות, גם נותנים הרצאות, גם נפגשים עם השוטרים והסוהרים.

דוד אמסלם: אתם מספיקים לטפל ב-1,000 פניות?

<חנה פוסובסקי קפלן: כן, אנחנו מספיקים לטפל.

<חנה פוסובסקי קפלן: על פי החוק אנחנו צריכים לברר קבילה תוך שנה, את זה החוק מתיר לנו, אבל אנחנו משתדלים לעשות את זה הרבה יותר מהר.

<חנה פוסובסקי קפלן: הממוצע הוא עד שלושה חודשים.

<חנה פוסובסקי קפלן: כמובן שאנחנו תלויים גם בגורמים אליהם אנחנו פונים כדי לקבל תשובות ולפעמים זה מעכב את הטיפול, אבל בממוצע אנחנו משתדלים תוך שלושה חודשים לסיים את הטיפול.

<חנה פוסובסקי קפלן: כמובן שככל שיש יותר כוח אדם הטיפול יותר זריז.

<חנה פוסובסקי קפלן: כפי שכאן נשאלתי, 40% מהפניות הן מוצדקות ו-50% פחות או יותר אינן מוצדקות ועוד חלק קטן קובלים במהלך הבירור אומרים, 'טוב, הבעיה שלי נפתרה, אני חוזר בי מקבילתי'.

<לאה קריכלי: תגידי לי, בירור הקבילות אתם גוזרים אמירות עקרוניות ומביאים את זה לטיפול?

<חנה פוסובסקי קפלן: כן.

<חנה פוסובסקי קפלן: לעתים תוך כדי בירור קבילה אנחנו עולים על איזו בעיה במערכת, כמובן שאנחנו מביאים את זה לידיעת ראשי המערכת ואנחנו מצביעים על הצורך בתיקון נהלים, פקודות, כל ליקוי שראינו.

<חנה פוסובסקי קפלן: זה מתבצע.

<חנה פוסובסקי קפלן: אנחנו גם עוקבים אחרי כך שזה מתבצע, כל מיני נהלים, יש לא מעט כאלה ולפעמים הארגונים עצמם, לפעמים מפקד אומר, 'יש לי פה בעיה עם פקוד אבל אני לא יודע, אני לא יכול לעזור לו', הוא פונה אלינו ואומר, 'תעזרו לפקוד שלי', כי הוא יודע שבשל מעמדנו המלצה שלנו תתקבל.

<חנה פוסובסקי קפלן: ולפעמים, שוב, בשל מעמדנו, נניח הנוהל קובע כך וכך, אבל תמיד יש אפשרות לחרוג קצת מהנוהל, אז המלצה שלנו בהחלט מתקבלת.

<חנה פוסובסקי קפלן: אנחנו מוציאים במהלך השנה גם, שוב, כדי לדעת מה אנחנו עושים וכדי שאחרים גם יוכלו להיעזר במקרים שקרו לשוטרים או סוהרים אחרים, אנחנו מוציאים מן ידיעון כזה שבו אנחנו סוקרים את המקרים שטופלו על ידינו ולפעמים, בעקבות הסקירה הזו, פונים אלינו שוטרים ואומרים, 'לי קרה מקרה דומה, אתם יכולים גם לי לסייע?

<חנה פוסובסקי קפלן: ' אנחנו אחת לשנה מוציאים דוח שנתי ובו הנתונים וגם תמצית של כל מיני קבילות שיש בהן עניין לכלל השוטרים והסוהרים וגם לציבור.

<חנה פוסובסקי קפלן: זהו פחות או יותר מה שאנחנו עושים על קצה המזלג.

דוד אמסלם: תודה.

<חנה פסובסקי קפלן: הייתי בגוף הזה לא מעט שנים ואני שמחתי לקחת חלק במוסד שלדעתי הוא חשוב מאוד והוא בהחלט מסייע לשוטרים ולסוהרים וגם לארגונים, על ידי זה שהוא מצביע על כל מיני תקלות שמתרחשות בהם.

<חנה פסובסקי קפלן: ואני שוב, שבה ומאחלת הצלחה לעליזה.

<מירי פרנקל-שור: למה חוקקנו את זה חמש פלוס שתיים ולא שבע מלכתחילה?

<יואל הדר: לא אני הובלתי את זה.

<מירי פרנקל-שור: מה הסיבה שלא חוקקנו?

<מירי פרנקל-שור: כי נציב קבילות חיילים, הקדנציה שלו היא שבע שנים.

<חנה פוסובסקי קפלן: לא, חמש פלוס שתיים, גם, אותו דבר.

דוד אמסלם: אותו דבר?

<חנה פסובסקי קפלן: כן.

<יואל הדר: אני רק רוצה להגיד שהמינוי ייכנס לתוקף ב-1 לפברואר, כשגב' יעקובי תסיים את חופשת הפרישה שלה, כי התנאי של התפקיד זה שהוא לא סוהר, אז אנחנו מתחילים את המינוי אז.

<יואל הדר: זה לא משנה לאישור שלכם, רק שתדעו, שזה יהיה בפרוטוקול.

דוד אמסלם: אוקיי.

דוד אמסלם: אביגיל, בבקשה.

<אביגיל שררה: בוקר טוב.

<אביגיל שררה: בהצלחה לעליזה ואני רוצה לומר שאנחנו מסייעים למשפחות שוטרים וסוהרים גם בנושא קבילות ואני רוצה לומר שהעבודה של הקבילות מאוד מאוד חשובה, כי הרבה פעמים אנחנו זכינו בעתירות מנהליות בבית הדין לעבודה, בזכות המסקנות של הקבילות.

<אביגיל שררה: מאוד מאוד חשוב לתת יחס לשוטר ולסוהר.

<אביגיל שררה: אנחנו עובדים בשיתוף פעולה מלא ואני אומרת, עד היום, יש שם צוות מדהים ביותר, שבאמת נותן מענה ומסתכל על השוטר ועל הסוהר בעיניים ותמיד אני מתקשרת לקבלת עצה טובה.

<אביגיל שררה: אני רק יכולה להגיד שבח והלל לקבילות, למרות שאתה יודע, יש שוטרים וסוהרים שחושבים שאולי הם מוּנָעים מתוך המערכת אבל הניסיון שלי לאורך כל השנים, הדס, יוכי, נפתלי, חנה פודובסקי, זה משהו מעל ומעבר ואני מקווה שגם עם עליזה נעבוד בשיתוף פעולה מלא ונסייע לשוטרים, לסוהרים.

<אביגיל שררה: זה גם קשור למשפחות שלהם כי שוטר וסוהר שהוא מצוברח, או שיש לו התנכלות מפקד, או כל בעיה כזו או אחרת, זה משפיע כמובן על הבית שלו.

<אביגיל שררה: מה שיש לי לומר לחנה, ממש תודה מכל הלב על כל היחס, על כל הסיוע ועל שיתוף הפעולה שהיה.

<אביגיל שררה: בהצלחה בכל מקום שתהיי.

דוד אמסלם: תודה רבה לאביגיל על המלים החמות.

דוד אמסלם: למרות שאני לא מכיר אותך, חנה, אבל את אביגיל אני מכיר, אני משוכנע שכל מה שהיא אמרה זה מקצת שבחו של אדם.

דוד אמסלם: אז גם אנחנו מודים לך על כל מה שעשית.

דוד אמסלם: כמובן שאת רשות הדיבור נעביר לעליזה.

<עליזה יעקובי: תודה רבה.

<עליזה יעקובי: אני עליזה יעקובי, נשואה ואמא ל-4 בנים.

<עליזה יעקובי: בשנים האחרונות גם הוספתי לתואר סבתא.

<עליזה יעקובי: עורכת דין במקצועי, כמובן, שמונה שנים במשטרת ישראל, 23 שנים בשרות בתי הסוהר, הרבה מאוד תפקידים.

<עליזה יעקובי: התפקיד האחרון ראש מחלקת ביקורת שירות בתי הסוהר.

<עליזה יעקובי: בתפקיד הזה היה לי קשר גם עם קבילות שוטרים וסוהרים.

<עליזה יעקובי: מאוד מאוד מעריכה את העבודה שעושה נציבות הקבילות, בראשות חנה כמובן.

<עליזה יעקובי: אני מכירה את חנה מהמשטרה, היא הייתה מפקדת שלי במשטרה.

<קריאה: סגירת מעגל.

דוד אמסלם: כן, נכון.

<חנה פסובסקי קפלן: שנים לא מעטות.

<עליזה יעקובי: כן.

<עליזה יעקובי: אז ככה יש באמת הערכה ואהבה רבה.

<עליזה יעקובי: אני רואה בתפקיד הזה שליחות.

<עליזה יעקובי: הגופים האלה מאוד האלה חשובים לי, מאוד חשובים בעיניי, אני חושבת ששוטרים וסוהרים עושים עבודת קודש.

<עליזה יעקובי: ואני אעשה כמיטב יכולתי אחרי שאני אקבל את המינוי.

דוד אמסלם: קודם כל, עליזה, אני מאחל לך בהצלחה.

<עליזה יעקובי: תודה רבה.

דוד אמסלם: אני אפילו מתרגש קצת מההתרגשות שלך, בגלל שאני חושב שבן אדם שבא לתפקיד כזה צריך להיות בן אדם רגיש, באמת, עם נשמה, אחרת זה לא עובד, זה קטע טכני.

דוד אמסלם: גם ראיתי את זה אצל חנה, זה הרושם שלי.

דוד אמסלם: כפי שאמרתְ, זו שליחות, זה לא תפקיד.

דוד אמסלם: בסופו של דבר, יש פה עשרות אלפי אנשים שעובדים קשה, באמת קשה.

דוד אמסלם: חלקם ממש, אני חושב שהסיפור של הסוהרים, אני מעריץ אותם באופן יוצא דופן, אני חושב שהם באמת עושים את העבודה, לטעמי, הכי קשה בשרשרת, אבל בוודאי ובוודאי גם השוטרים ומישהו צריך לתת להם - - - לפעמים, גם כשאתה לא צודק, אבל אם אתה מקבל איזה יחס, מחבקים אותך ועושים את המאמצים לבדוק, אז אתה מתרכך.

דוד אמסלם: ניהלנו עובדים בחיים שלנו, לפעמים הוא לא מבין כל כך את הסוגיה, לפעמים הוא מרגיש שעשו לו עוול, אתה בא מהמקום הסובייקטיבי שלך, אבל הרבה פעמים היחס הוא חלק מרכזי מאוד בעניין, כשאתה מקבל אותו בסבר פנים יפות, אתה שומע את הבן אדם, אתה מבין.

דוד אמסלם: איך תמיד הייתי אומר?

דוד אמסלם: גם כשצובטים אותך זה כואב לך, אז זה גם כואב להם, אותו הדבר.

<חנה פוסובסקי קפלן: אם יותר לי להעיר כאן, סליחה שאני קוטעת אותך, הדברים שנאמרו פה חשובים מאוד.

<חנה פוסובסקי קפלן: יש כאלה שוטרים וסוהרים שהבירור העלה שהם לא צודקים והם כותבים לנו מכתבי תודה.

<חנה פוסובסקי קפלן: על מה התודה, אפשר לשאול - - -

<מירי פרנקל-שור: זה שמישהו שמע אותם.

<חנה פוסובסקי קפלן: מישהו שמע אותי, הסביר לי מה הבעיה ולכן אני מודה לכם שאתם קיימים ושהבהרתם לי את הסוגיה.

דוד אמסלם: לכן אני באמת שמח שאתן בתפקידים האלה, זה גם העניין של האישיות של הבן אדם.

דוד אמסלם: אני מאחל לך, כמובן, עליזה, בהצלחה מכל הלב ואני פה לרשותכם תמיד.

<מירי פרנקל-שור: אני בדקתי, כפי שזכרתי, חוק השירות הצבאי קובע שכהונתו של נציב קבילות חיילים תהיה כהונה אחת בלבד של שבע שנים ולא בכדי אני מפנה את תשומת לבם של חברי הכנסת, יש הבדל בין חמש פלוס שתיים לבין שבע.

<מירי פרנקל-שור: כלומר שתיים תמיד תלויות בהארכה של המפקד.

<מירי פרנקל-שור: אני חושבת שלחיזוק מוסד נציב הקבילות נכון שהיא תהיה כהונה של שבע שנים, כמו מבקר המדינה, שאנחנו בוועדת חוץ ובטחון, התוספת היא תמיד תלויה במפקדים ואני חושבת שלחיזוק המעמד - - -

<קריאה: אז למה כותבים פה - - -

מיקי לוי: לא, היא תלוי בשר.

דוד אמסלם: מה שאומרת מירי, תבדוק את זה.

דוד אמסלם: אני ככלל, דרך אגב, לא אוהב הארכות, לא הארכות לכלום.

דוד אמסלם: לא לרמטכ"ל, לא למטכ"ל, יש תקופת כהונה וזהו.

<יואל הדר: היועצת המשפטית - - -

<מירי פרנקל-שור: בהחלט והיא אף פעם לא טועה, אבל היא פשוט חושבת פעם נוספת.

דוד אמסלם: אני מציע שתבדקו את זה ואם צריך שינוי חקיקה אז תעשו.

דוד אמסלם: בסך הכול אני גם מאמין, בדיוק כמו שמירי אומרת, יש קדנציה, שבע שנים, היא מסתיימת.

דוד אמסלם: זה לא ענין של איך תתנהג ולפי זה נחליט.

<מירי פרנקל-שור: אני חושבת שזה פשוט מחזק את המוסד כשאין לך איזו תלות במעביד.

דוד אמסלם: אני אגיד לך, זה באוטומט, אני אגיד לך, זה באוטומט מהתפקידים האחרים שהיו.

דוד אמסלם: אתה יודע, גם נשיא המדינה היא נבחר בזמנו חמש פלוס חמש, אז כאילו חמש שנים, אחרי זה הוא בא לכנסת ועכשיו בודקים איך התנהגת, לא התנהגת טוב – מחליפים אותך.

דוד אמסלם: זה לא מכובד.

דוד אמסלם: אז אמרו לו, 'אתה יודע מה?

דוד אמסלם: בוא ניקח שבע שנים' ואז הוא לא תלוי בשום דבר, עושה את מה שהוא מאמין.

דוד אמסלם: אני מאמין שבכל התפקידים, גם לרמטכ"ל, גם למפכ"ל, צריך לקצוב את הכהונה, לא משנה כמה, ארבע, חמש שנים, שלוש שנים, מחליטים וזהו ויוצאים לדרך.

דוד אמסלם: לא אם התנהגת בסדר או אם היית בסדר איתי אז אני אוסיף לך שנה, זה לא שם.

דוד אמסלם: הצטרפה אלינו חברת הכנסת לאה פדידה.

דוד אמסלם: את רוצה לומר כמה מלים?

לאה פדידה: לא, תודה.

לאה פדידה: באתי בסוף רק לכבד.

דוד אמסלם: קודם כל אני רוצה להגיד לכם שאני מאוד מאוד מעריך מה שלאה עשתה עכשיו, שהיא באה לפה במיוחד לכבד אתכם.

דוד אמסלם: זה לא אופייני, בכנסת זה לא קורה לי הרבה.

<קריאה: היא גם חתמה על הצעת החוק, אז תודה.

מיקי לוי: הוא מפויס הבוקר איתך.

לאה פדידה: כן, הוא נעים הבוקר.

דוד אמסלם: כל בוקר אני נעים עד שאתם מרגיזים אותי.

דוד אמסלם: הרי אמרתם, ראשי הסיעות שלכם אמרו לי, 'דודי, אנחנו באים להפריע לך'.

מיקי לוי: מי אמר את זה?

דוד אמסלם: אני מספר לך, לא משנה, 'זה התפקיד שלנו, להפריע לך'.

דוד אמסלם: אמרתי, טוב, לי לא מפריעים, אבל לגופו של ענין - - -

לאה פדידה: מה תעשה הוועדה הזו בלעדיך?

דוד אמסלם: אל תדאגי, גם בלי משה רבנו עם ישראל התנהל.

דוד אמסלם: לא שאני משה רבנו, אבל הכול בסדר.

דוד אמסלם: הכול יתנהל כאן ויכול להיות יותר טוב.

דוד אמסלם: טוב, רבותיי, כמובן שאנחנו נביא את זה להצבעה עכשיו.

דוד אמסלם: מי בעד מינויה של הגב' עליזה יעקובי שירים את ידו?

<לאה קריכלי: שלושה בעד.

דוד אמסלם: מי נגד?

<קריאה: אין.

דוד אמסלם: מי נמנע?

דוד אמסלם: עליזה, אני מניח שאם כולם היו פה, כולם מצביעים בעד, זה רק - - -

דוד אמסלם: בעד – 3

דוד אמסלם: נמנעים – אין הבקשה למינוי נציבת קבילות שוטרים וסוהרים אושרה.

מיקי לוי: בהצלחה.

דוד אמסלם: שוב פעם אני מאחל לך בהצלחה ואנחנו פה לרשותכם.

דוד אמסלם: מה שאתם צריכים תגידו לנו.

לאה פדידה: בהצלחה.

לאה פדידה: טוב שיש עוד אישה בתפקיד בכיר.

דוד אמסלם: נכון, זה גם דבר נכון.